Rom kuno

Rom kuno merupakan sebuah peradaban yang bertumbuh daripada sebuah komuniti pertanian yang kecil yang diasaskan di Semenanjung Itali pada sekitar abad ke-9 SM. Dalam tempoh dua belas abad kewujudannya, peradaban Rom beralih daripada sebuah pemerintahan beraja kepada sebuah republik berasaskan gabungan oligarki serta demokrasi,  dan kemudian menjadi sebuah empayar autokratik yang besar. Empayar Rom menguasai Eropah Barat dan seluruh kawasan yang mengelilingi Laut Mediterranean melalui penaklukan dan asimilasi.

Empayar Rom akhirnya merosot. Bahagian separuh barat empayar itu, termasuk Hispania, Gaul, dan Itali, berpisah menjadi kerajaan-kerajaan yang merdeka pada abad ke-5. Empayar Timur yang diperintah dari Kustantiniyah biasanya dirujuk sebagai Empayar Byzantium selepas tahun 476, tarikh tradisi untuk 'kejatuhan Rom' dan permulaan Zaman Pertengahan Awal yang juga dikenali sebagai Zaman Kelam.

Peradaban Rom seringnya digolongkan ke dalam "baharian klasik" bersama-sama dengan Yunani, sebuah peradaban yang banyak mengilhami kebudayaan Rom Kuno. Rom Kuno banyak menyumbangkan kepada perkembangan undang-undang, peperangan, seni, kesusasteraan, seni bina, teknologi, dan bahasa di dunia Barat, dengan sejarahnya masih amat mempengaruhi dunia pada hari ini.

Sejarah 
Maklumat lanjut: Sejarah Rom dan Garis masa Rom Kuno

 Pemerintahan beraja 

Menurut legenda, Rom diasaskan pada 21 April 753 SM oleh Romulus dan Remus, dua anak kembar keturunan Aeneas, putera Troy. 
  Numitor dari Alba Longa, raja Latin, digulingkan oleh Amulius, saudara kandungnya yang zalim dan Rhea Silvia, puteri Numitor, melahirkan Romulus dan Remus. Livy, 1998. m.s. 8. Raja baru takut bahawa Romulus dan Remus akan menuntut takhta dan oleh itu, merancang untuk membenamkan mereka ke dalam air sehingga mati.  Seekor serigala betina (atau seorang isteri gembala, menurut sesetengah huraian) menyelamatkan serta membesarkan mereka. Apabila mereka cukup tua, mereka mengembalikan takhta Alba Longa kepada Numitor. Livy, 1998. m.s. 9-10.

Romulus dan Remus kemudian mengasaskan kota sendiri, tetapi  Romulus membunuh Remus dalam sebuah pergaduhan tentang siapakah yang harus menjadi raja pertama antara tujuh orang raja Rom, serta juga nama siapakah yang harus dipergunakan untuk menamai kota itu.  Oleh sebab kota itu tidak mempunyai sebarang perempuan, legenda mengatakan bahawa orang Latin menjemput orang  Sabines ke sebuah perayaan dan kemudian mencuri anak-anak dara mereka dan dengan itu, menyepadukan orang Latin dengan orang Sabines. 

Kota Rom bertumbuh daripada petempatan-petempatan di sekitar harungan Sungai Tiber yang merupakan persimpangan lalu lintas dan perdagangan.  Menurut bukti arkeologi, desa Rom ini mungkin diasaskan pada abad ke-8 SM, walaupun ia mungkin juga diasaskan di atas Bukit Paltine sejak abad ke-10 SM lagi oleh puak Latin dari Itali. Duiker, 2001. m.s. 129. Orang Etruria yang dahulu menetap di utara Etruria kelihatan memantapkan kedudukan politik mereka di kawasan ini menjelang akhir abad ke-7 dan membentuk sebuah golongan bangsawan dan raja. Mereka jelasnya hilang kuasa di kawasan ini menjelang akhir abad ke-6 dan pada saat ini, puak-puak Latin dan Sabine yang asal merekacipta semula pemerintahan mereka melalui penciptaan sebuah republik, dengan lebih banyak sekatan terhadap kebolehan raja-raja mereka untuk menggunakan kuasa. 

 Lihat juga 

 Senarai topik yang berkait dengan Rom Kuno
 Pertanian Rom
 Garis masa Rom Kuno
 Hubungan China-Rom

 Nota 

 Rujukan 
 
 
 
 
 
 
 Edward Gibbon, The History of the Decline and Fall of the Roman Empire 
 
 
 
 
 Livy. The Rise of Rome, Books 1-5, diterjemahkan daripada bahasa Latin oleh T.J. Luce, 1998. Oxford World's Classics. Oxford: Percetakan Universiti Oxford. ISBN 0-19-282296-9.
  
  
 
 
 
 
 
 

 Bacaan tambahan 
 Cowell, Frank Richard. Life in Ancient Rome. New York: G.P. Putnam's Sons, 1961 (kulit lembut, ISBN 0-399-50328-5).
 Gabucci, Ada. Rome (Dictionaries of Civilizations; 2). Berkekely: Percetakan Universiti California, 2007 (kulit lembut, ISBN 0-520-25265-9).
 Wyke, Maria. Projecting the Past: Ancient Rome, Cinema, and History''. New York; London: Routledge, 1997 (kulit tebal, ISBN 0-415-90613-X, kulit lembut, ISBN 0-415-91614-8).

Pautan luar 
 Sumber Rom Kuno yang popular antara para pelajar kolej. Termasuk halaman seni kerja, cetakan antik, dan peta
 Ensiklopedia Encarta: Portal Rom Kuno
 LacusCurtius: Pintu Masuk ke Rom Kuno
 Laman web Livius.Org
 Kehidupan Peribadi Orang Rom oleh Harold Whetstone Johnston
 Sejarah Roma Victrix PBB (UNRV
 Sistem Air dan Air Buangan di Empayar Rom
 Galeri Seni Kuno: Rom Kuno

 
Tamadun